stanford-oval/wikipedia huggingface dataset:
Pakki

Pakki tarkoittaa seuraavia asioita:
pakki, työkalujen säilytys- ja kuljetuslaatikko
pakki, kulkuneuvon tai työkoneen peruutusvaihde, puhekielinen ilmaus
pakki, armeijan kenttäkeittoastia, puhekielinen ilmaus
pakki, pelijoukkueen puolustaja, puhekielinen ilmaus.
pakki, pakit, tanssiinpyynnön torjuminen (puhekielinen ilmaus)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pakki”, voi hakea sivunnimihaulla, laajalla sivunnimihaulla tai tekstihaulla.
Oikeus arvokkaaseen kuolemaan

Oikeus arvokkaaseen kuolemaan ry (vuoteen 2021 Exitus) on vuonna 1993 perustettu aatteellinen, poliittisesti ja uskonnollisesti sitoutumaton yhdistys, jonka päätavoitteena on saada Suomeen aktiivisen eutanasian salliva laki
Lisäksi yhdistyksen tarkoituksena on herättää ja syventää keskustelua kuolemasta sekä parantumattomasti sairaiden oikeudesta arvokkaaseen kuolemaan, edistää laissa säädettyjen potilaan oikeuksien toteutumista terveydenhuollossa, sekä tukea kaikkia terveydenhuollon pyrkimyksiä järjestää Suomeen kattava pitkäaikais- ja terminaalipotilaiden hoito.
Yhdistys järjestää muun muassa eutanasiaa ja hoitotahtoa koskevia avoimia esitelmä- ja keskustelutilaisuuksia. Lisäksi yhdistys antaa tietoa ja tukea yksittäisille potilaille ja heidän omaisilleen eutanasiaan liittyvissä kysymyksissä.
Yhdistys  hyväksyttiin Sosten varsinaiseksi jäseneksi elokuussa 2020.
Yhdistyksen kansalaisaloitteen eutanasian sallimiseksi allekirjoitti 53 000 henkilöä. Aloite luovutettiin eduskunnalle toukokuussa 2024.
Aiheesta muualla

Järjestön sivusto
Pakko-ohjattu venttiilikoneisto

Näkymä Ducatin pakko-ohjattuun venttiilikoneistoon. Kuvassa näkyvät venttiilinvarren pää, venttiiliä nostava keinuvipu ja venttiiliä laskeva keinuvipu. Nokka-akselia ei kuvassa näy.
Pakko-ohjatun venttiilikoneiston liikkuvat osat. Vain yhden venttiilin keinuvivut ovat kuvassa esillä
Pakko-ohjattu venttiilikoneisto eli desmodrominen venttiilikoneisto tarkoittaa lautasventtiilin liikutusmekanismia, jossa nokka-akselin nokka sekä avaa että sulkee venttiilin. Tämä eroaa tavanomaisesta nokka-akselilla ohjatusta venttiilikoneistosta siten, että tavanomaisessa toteutuksessa nokka avaa venttiilin ja jousi sulkee sen. Pakko-ohjatussa venttiilikoneistossa sen sijaan nokkamekanismi tuottaa sekä venttiilin avaamiseen että sulkemiseen tarvittavan voiman ja täsmällisen ohjauksen, ja näin ollen jousta ei tarvita venttiilin sulkevan voiman tuottamiseen.
On the Loose

| On the loose Honey B and the T-Bones |
| --- | --- | --- |

Studioalbumin tiedot
 Äänitetty : 1990
 Julkaistu: 1990
 Tuottaja(t): Esa Kuloniemi, Nils Henriksen
 Tyylilaji: pop, rock
 Kesto: 36.06
 Levy-yhtiö: Sundance
Honey B and the T-Bonesin muut julkaisut
| 99 1988 | On the loose 1990 | Shake Your Shimmy 1992 |
On the Loose on suomalaisen yhtyeen Honey B and the T-Bones viides albumi.
Kappaleet

Dirty Boogie
That’s No Way to Get Along
Shadowman
Jelly Roll
Poison Train
Hold the Wind
The Poodle
Dirty Boogie
Mighty Vision
Chili
Laika
Trick or Treat
Kokoonpano

T-Bone – kitara, laulu
Honey B. – basso, laulu
Little B. – rummut
Oculinidae

| Oculinidae |
| --- | --- |
 Oculina varicosa
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Oculinidae  Gray, 1847
Katso myös
   Oculinidae Wikispeciesissä   Oculinidae Commonsissa 
Infobox OKNimi-testi OK: 
Oculinidae on kivikorallien heimo, johon kuuluu kymmenen sukua. Jotkut lajit elävät symbioosissa zooksantelli -levien kanssa, toiset ilman leviä. Muutamia lajeja, lähinnä Galaxea-sukua, pidetään riutta-akvaarioissa.
Heimoon kuuluvia sukuja

Archelia
Archohelia
Bathelia
Cyathelia
Galaxea
Madrepora
Oculina
Schizoculina
Sclerhelia
Simplastrea
Aiheesta muualla

Coral Bank (valokuvia)
Oskar Fischinger

Oskar Wilhelm Fischinger (22.6.1900 – 31.1.1967) oli saksalais-amerikkalainen animaattori, elokuvantekijä ja taidemaalari. Fischinger tunnetaan abstrakteista animoiduista musiikkielokuvista, jotka hän teki vuosikymmeniä ennen tietokonegrafiikan ja musiikkivideoiden syntyä. Fischinger teki yli 50 lyhytelokuvaa ja maalasi satoja tauluja, joista useat kuuluvat merkittävien museoiden kokoelmiin.
Fischinger teki erikoistehosteet Fritz Langin vuonna 1929 valmistuneeseen elokuvaan Frau im Mond (Matka kuuhun). Vuonna 1936 hän muutti Yhdysvaltoihin pakoon Natsi-Saksan hallintoa. Fischingerille tarjottiin töitä Paramount-tuotantoyhtiöstä. Hän työskenteli myös Disneyn Fantasia-elokuvan parissa, mutta lähti projektista pettyneenä, kun hänen Toccata ja Fuuga -jaksoon laatimia suunnitelmia muutettiin.
Aiheesta muualla

Oskar Fischinger Internet Movie Databasessa. (englanniksi)
Oikeus- ja kehityspuolue (Marokko)

Oikeus- ja kehityspuolue (arab. حزب العدالة والتنمية‎, Ḥizb al-ʿAdala wal-Tanmiyya‎, ransk. Parti de la Justice et du Développement, PJD) on marokkolainen islamistipuolue.
Puolueen perusti monarkisti Abdelkrim Al Khatib 1960-luvulla, mutta sen kannatus jäi vähäiseksi, kunnes islamistijärjestö Chabiba islamia, myöhemmin MUR, otti sen haltuunsa 1996 sisäministeri Driss Basrin siunauksella.
Puolue nousi ensimmäisen kerran parlamenttiin 1997 MPCD-nimellä (ransk. Mouvement populaire démocratique et constitutionnel). Vuoden 2002 vaaleissa siitä tuli pääoppositiopuolue 42 paikalla 325:stä. Vuoden 2007 vaaleissa siitä tuli suosituin puolue (10,7 % äänistä), mutta 46 paikalla se jäi Istiqlal-puolueen jälkeen. Oikeus- ja kehityspuolue kampanjoi vuonna 2011 maallisella ohjelmalla luvaten puolittaa työttömyyden ja nostaa minimipalkkaa. Puolue voitti vaalit ja nousi suurimmaksi puolueeksi 107 parlamenttipaikan ansiosta. Puoluejohtaja Abdelilah Benkirane nousi maan pääministeriksi.
Oikeus- ja kehityspuolue on kertonut pitävänsä esikuvanaan Turkin Oikeus ja kehitys -puoluetta. Puoluetta pidetään mallillisena, sen johtajat suostuvat kättelemään naisia ja puolueen listoilla on ollut ehdolla useita naisia, jopa ilman huivia.
Aiheesta muualla

Oikeus- ja kehityspuolue
Olavi Kaukola

Olavi Kaukola
Olavi Kaukola (24. syyskuuta 1912 Ilmajoki – 21. elokuuta 1982) oli suomalainen teologi ja kirjailija. Kaukola oli kirkkoherrana Evijärvellä vuosina 1949–1972. Hänelle myönnettiin rovastin arvonimi vuonna 1961.
Teoksia

Sana nuorelle miehelle. Agricola-seura, Helsinki 1961
Toisin sanoen: Kolmannen vuosikerran evankeliumien nykynäkymiä. Herättäjä-yhdistys, Lapua 1964
Asiaa arkeen. Korsi-sarja 2. Herättäjä-yhdistys, Lapua 1965
Se on: Elämämme ensimmäisen vuosikerran evankeliumeissa. Herättäjä-yhdistys, Lapua 1965
Aku Räty: Kädenlyönti: Saarnoja. Raamattutunteja. Seurapuheita. Julkaissut Olavi Kaukola. Herättäjä-yhdistys, Lapua 1966
Kuka on vapaa? Kirjoittaneet Rauni Turkia, Osmo Jussila, Olavi Kaukola ja Lauri O. af Heurlin. Yleisradion julkaisusarja 9. Helsinki 1967
Täällä ihminen. Herättäjä-yhdistys, Lapua 1968, 7. painos 1987
Elämän jaksoluvulla. Herättäjä-yhdistys, Lapua 1974
Muun muassa: Ajatuksia toisen vuosikerran evankeliumeista. Herättäjä-yhdistys, Lapua 1975
Tulkoon ihminen. Herättäjä-yhdistys, Lapua 1981
Rukoilijat kutovat verkkomajaa. Herättäjä-yhdistys, Lapua 1983
Käännöksiä

Med andra ord: Evangelietexter i nutidsperspektiv. Översättning från finskan Gett Strandberg. Förbundet för svenskt församlingsarbete i Finland, Helsingfors 1969. (Alkuteos Toisin sanoen.)
Samtal med Gud. Översätting av Greta Borgar. Församlingsförbundet, Helsingfors 1970. (Alkuteos Täällä ihminen.)
The riches of prayer. Fortress Press, Philadelphia 1985. (Alkuteos Rukoilijat kutovat verkkomajaa.)
About time to pray. Translated by Bernhard Hillila. Polaris Press, Tucson, Arizona 1991. (Alkuteos Täällä ihminen.)
Aiheesta muualla

Körttiläiset: Piispa Olavi Kares ja rovasti Olavi Kaukola tulkitsevat herännäisyyden peruskysymyksiä vuonna 1968 esitetyssä ohjelmassa. Yle Elävä arkisto.
Olderdalen

| Olderdalen |
| --- | --- |

 Olderdalen
 Koordinaatit: 69°36′14″N, 20°31′57″E 
Valtio:  Norja
Lääni:  Tromssa
Kunta:  Kaivuono
Pinta-ala:  
 – Maa:  0,5 km²
Väkiluku (2023):  286
 – Väestötiheys:  572 as./km²
Infobox OKVirheellinen NIMI-arvo: 
Olderdalen on taajama Kaivuonon kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 0,5 neliökilometriä ja asukasluku 286 vuonna 2023.
Aiheesta muualla

Kuvia tai muita tiedostoja aiheesta Olderdalen Wikimedia Commonsissa
Panda oleosa

| Panda oleosa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Pandaceae
Suku::  Panda
Laji::  oleosa
Kaksiosainen nimi
 Panda oleosa  Pierre 
Katso myös
   Panda oleosa Wikispeciesissä   Panda oleosa Commonsissa 
Infobox OKNimi-testi OKIUCN-testi OK: 
Panda oleosa on Pandaceae-heimoon kuuluva kasvilaji. Se on ainavihanta ja hitaasti kasvava puulaji, jolla on tiivis latvus. Panda oleosa kasvaa yleensä noin 10–20 metriä korkeaksi, mutta joskus jopa 35 metriä korkeaksi. Rungon halkaisija on yleensä 40–100 cm.
Panda oleosa kasvaa erilaisissa metsissä suurempien puiden varjossa. Joskus lajia tavataan myös jokivarsilla tai ajoittain tulvivilla kasvupaikoilla. Laji kasvaa merenpinnan tasosta aina 400 metrin korkeuteen asti. Luonnossa lajia tavataan trooppisen Afrikan länsiosissa. Lajin luontainen levinneisyysalue ulottuu Liberiasta Keski-Afrikan tasavaltaan, Gaboniin ja Kongoon.
Panda oleosa -lajin siemeniä Kyoton yliopiston museossa Japanissa
Lajin siemenistä uutettua öljyä on käytetty ruoanlaitossa. Siemenistä eristetyn öljy sisältämiä rasvahappoja ovat oleiinihappo (33,5 %), linoleenihappo (32,5 %), palmitiinihappo (26 %), steariinihappo (6 %), myristiinihappo (1 %) ja arakidihappo (0,5 %). Keitettyjä siemeniä voi myös syödä. Gabonissa murskattuja siemeniä on käytetty muun muassa kastikkeissa ja keitoissa. Panda oleosa -lajia on myös käytetty perinteisessä lääkinnässä. Lajin kaarnalla on esitetty olevan HIV:ta inhiboivia vaikutuksia.
Lajin puuaineksen väri vaihtelee ruskeankeltaisesta vaaleanpunertavaan ja se on melko kovaa. Niinpä puuainesta onkin käytetty puusepäntöissä sekä kanoottien valmistukseen.
Oculus (elokuva)

| Oculus |
| --- | --- |

Ohjaaja:  Mike Flanagan
Käsikirjoittaja:   Mike Flanagan  Jeff Howard 
Tuottaja:   Marc D. Evans  Trevor Macy  Jason Blum 
Säveltäjä:  The Newton Brothers
Kuvaaja:  Michael Fimognari
Leikkaaja:  Mike Flanagan
Lavastaja:  Michelle Marchand
Pääosat:   Karen Gillan  Brenton Thwaites  Annalise Basso  Rory Cochrane  Katee Sackhoff 
Valmistustiedot
Valmistusmaa:  Yhdysvallat
Tuotantoyhtiö:   Blumhouse Productions  WWE Studios  MICA Entertaiment  Intrepid Pictures 
Levittäjä:  Relativity Media
Ensi-ilta:  Yhdysvallat 11. huhtikuuta 2014
Kesto:  103 min
Alkuperäiskieli:  englanti
Budjetti:  5 000 000 $
Tuotto:  44 000 000 $
Aiheesta muualla
IMDb
AllMovie
Infobox OKNimi-testi OK: 
Oculus on vuonna 2013 julkaistu yliluonnollinen kauhuelokuva, jonka on ohjannut Mike Flanagan.
Juoni

Nainen yrittää vapauttaa murhasta tuomitun veljensä todistamalla, että yliluonnolliset voimat omaava peili suoritti rikoksen.
Näyttelijät

| 0 | 1 | 2 |
| --- | --- | --- |
|  Karen Gillan  | … |  Kaylie Russell   |
|  Annalise Basso  | … |  Kaylie Russell (nuorena)   |
|  Brenton Thwaites  | … |  Tim Russell   |
|  Garrett Ryan Ewald  | … |  Tim Russell (nuorena)   |
|  Katee Sackhoff  | … |  Marie Russell   |
|  Rory Cochrane  | … |  Alan Russell   |
|  James Lafferty  | … |  Michael Dumont   |
|  Miguel Sandoval  | … |  Tri. Graham   |
|  Kate Siegel  | … |  Marisol Chavez   |
Oleg Cassini

| Oleg Cassini |
| --- | --- |

Henkilötiedot
Syntynyt: 11. huhtikuuta 1913 Pariisi, Ranska
Kuollut: 17. maaliskuuta 2006 (92 vuotta) Manhasset, New York, Yhdysvallat
Ammatti:  muotisuunnittelija
Oleg Cassini (11. huhtikuuta 1913 Pariisi, Ranska – 17. maaliskuuta 2006 Manhasset, New York, Yhdysvallat) oli yhdysvaltalainen muotisuunnittelija, joka suunnitteli Yhdysvaltain ensimmäiselle naiselle Jacqueline Kennedylle 300 pukua. Cassini ja Kennedy loivat uudenlaisen malliston ja molemmat saivat maailmanlaajuista mainetta muoti-ikoneina. Cassini lisenssöi myös tuotteita ja johti omaa valmisvaatteita tekevää yritystä. Hän oli myös mukana monessa Hollywood-tuotannossa.
Nuoruus ja opiskelu

Oleg Cassini syntyi Pariisissa 1931 aristokraattisille venäläisvanhemmille. Hänen isänsä oli kreivi ja isoisänsä Arthur Cassini Venäjän Yhdysvaltain-suurlähettiläs. Perhe ei erityisemmin välittänyt kotimaastaan, eivätkä he palanneet Venäjälle enää vallankumouksen jälkeen.
Cassinit asettuivat Firenzeen, missä perheen äiti avasi muotiliikkeen. Oleg kävi Firenzessä yliopisto ja taidekoulua ja muutti sen jälkeen Pariisiin. Siellä hän aloitti uransa muotialalla toimimalla Patoun piirtäjänä.
Ura > Hollywoodiin ja valmisvaatteisiin

Cassini muutti 1936 New Yorkiin. Hänen veljensä Igor tuli pian perässä. Igorista tuli myöhemmin Hearstin lehtien viihdekolumnisti.
Cassini muutti 1940 Hollywoodiin ja sai paikan Paramount Picturesilta Edith Headin apulaisena. Cassini suunnitteli pukuja muun muassa Veronica Lakelle, Marilyn Monroelle ja Gene Tierneylle, jonka kanssa hän meni 1941 naimisiin. Cassinin ja Tierneyn ensimmäinen lapsi Daria syntyi sokeana ja vaikeasti kehitysvammaisena. Pari ajautui kriisiin, ja he erosivat 1947. He palasivat vielä yhteen ja saivat toisen lapsen. Lopullisesti he erosivat 1952.
Cassini perusti vuonna 1950 valmisvaatteisiin keskittyneen yrityksen saatuaan sitä varten huomattavan rahoituksen. Yritys menestyi hyvin. Sen mallistoon kuului huomattavan naisellisia ja romanttisia pukuja, joissa käytettiin taftia, kirjontaa, pitsiä ja sifonkia.
Cassini tapasi 1954 näyttelijä Grace Kellyn, jonka kanssa hän aloitti muutaman vuoden suhteen. Cassini väitti, että he olisivat menneet kihloihin Ranskan Rivieralla Varkaitten paratiisin kuvausten aikaan. Kelly katkaisi heidän suhteensa mennäkseen naimisiin Monacon ruhtinaan Rainierin kanssa.
Ura > Jacqueline Kennedyn muotisuunnittelija

Cassini oli tavannut 1953 Jacqueline Bouvier’n, joka meni myöhemmin saman vuoden aikana naimisiin tulevan presidentin John F. Kennedyn kanssa. Jacqueline Kennedy valitsi joulukuussa 1960 Cassinin muotisuunnittelijakseen. Kennedy oli pitkään käyttänyt ranskalaisten suunnittelijoiden luomuksia, mutta ensimmäisenä naisena hän halusi yhdysvaltaisen suunnitteijan. Cassinin valinnan taustalla oli John F. Kennedyn isä Joseph
Cassini sai heti suosiota Jacquelinen Kennedyn virkaanastujaisgaalan puvusta. Hän suunnitteli tuhannen päivän aikana ensimmäiselle naiselle 300 vaatekertaa. Cassini käytti Kennedyn vaatteissa Hollywoodista saatuja oppiejaan ja kutsui jopa Kennedyä ”merkittävän elokuvan tähdeksi”. Virkaanastujaispuku on ollut muun muassa esillä Metropolitan Museum of Artissa, ja yksi Kennedyn tavaramerkkejä oli niin sanottu pillerirasiahattu.
Ura > Lisenssöinnit ja tekoturkikset

John F. Kennedyn salamurhan ja hautajaisten jälkeen Jacquelinen jätti Cassinin, joka jatkoi yritystoiminnassa ja keskittyi keskiluokan miesten vaatteisiin. Cassini oli ymmärtänyt jo varhain lisenssöinnin merkityksen, ja hänen nimensä esiintyi muun muassa aurinkolaseissa, kelloissa ja lastenvaatteissa. Cassinin myynti oli parhaimmillaan 400 miljoonaa Yhdysvaltain dollaria vuodessa. Lisenssitulot olivat merkittävät koko 1970-luvun ajan.
Cassini kääntyi viimeisinä vuosinaan turkiksia vastaan ja syytti itseään 250 000 leopardin kuolemasta, kun naiset alkoivat matkia Kennedylle suunniteltua takkia. Cassinista tuli eläintensuojelija ja esitteli vielä vuonna 1999 mikrokuiduista tehdyn tekoturkiksen.
Aiheesta muualla

Kuvia tai muita tiedostoja aiheesta Oleg Cassini Wikimedia Commonsissa
Oleg Cassini ja Grace Kelly
Cassinin suunnittelema aprikoosinvärinen leninki, jota Jacqueline Kennedy käytti venematkalla Intiassa.
Okan piiri

Okan piiri Burjatian kartalla.
Okan piiri (ven. Окинский район, Okinski raion, burjaatiksi Ахын аймаг, Ahyn aimag) on kunnallinen itsehallintoalue Burjatian tasavallassa Venäjällä. Vuonna 1940 perustetun piirin pinta-ala on 26 926 neliökilometriä. Asukkaita on 5 200 henkeä (vuonna 2009).
Okan piiri sijaitsee Burjatian lounaisosassa. Pohjoisessa se rajoittuu Irkutskin alueeseen, idässä Burjatian Tunkan piiriin, etelässä Mongoliaan ja lännessä Tuvan tasavaltaan. Maantieteellisesti alue kuuluu Sajanvuorten itäosaan. Noin 37 % pinta-alasta on metsää. Suuri osa maaperästä on ikiroudan peitossa. Huomattavin joki on Oka.
Piiriin kuuluu neljä maalaiskuntaa: Burun-Gol (keskuspaikka Hužir), Orlik, Sajany ja Soiotskoje (Sorok). Hallinnollinen keskus on Orlikin kylä, josta on 770 kilometriä tasavallan pääkaupunkiin Ulan-Udeen.
Vuoden 2002 väestönlaskennan mukaan 58,0 % asukkaista on burjaatteja, 40,0 % sojootteja ja 1,8 % venäläisiä. Orlikin piirikeskuksessa asuu 57 % väestöstä (vuonna 2005).
Talous perustuu luonnonvarojen hyödyntämiseen. Kaivosteollisuus tuottaa kultaa. Maatalous on erikoistunut karjanhoitoon ja hevosten kasvatukseen.
Piirissä toimii sojoottien kulttuurikeskus ja perinneyhtye. Sorokin keskikoulussa opiskellaan sojottien historiaa ja perinnekulttuuria. Orlikissa on lasten musiikkikoulu ja kotiseutumuseo. Piirin kulttuuri- ja vapaa-ajankeskuksen yhteydessä toimii kansanteatteri.
Paikallislehtenä ilmestyy burjaatinkielinen Aha (”Oka”).
Aiheesta muualla

Wikimedia Commonsissa on kuvia tai muita tiedostoja aiheesta .
Okan piiri Burjatian tasavallan sivustolla (venäjäksi)
Barguzin • 
Bauntin Evenkia • 
Bitšura • 
Džida • 
Hori • 
Ivolga • 
Jeravna • 
Kabansk • 
Kižinga • 
Kjahta • 
Kurumkan • 
Muhoršibir • 
Muja • 
Oka • 
Pohjois-Baikal • 
Selenga • 
Severobaikalsk • 
Tarbagatai • 
Tunka • 
Ulan-Ude • 
Zaigrajevo • 
Zakamensk
Orgy of Murder

| Orgy of Murder Gorgasm |
| --- | --- | --- |

Studioalbumin tiedot
 Studio : Studio One Rancine, Wisconsin
 Julkaistu: 15. maaliskuuta 2011
 Formaatti: CD, LP
 Tyylilaji: brutaali death metal
 Kesto: 29.01
 Levy-yhtiö: Brutal Bands
Gorgasmin muut julkaisut
| Masticate to Dominate 2003 | Orgy of Murder 2011 | Destined to Violate 2014 |
Orgy of Murder on yhdysvaltalaisen brutaalin death metalin yhtyeen Gorgasmin kolmas studioalbumi. Se julkaistiin vuonna 2011 levymerkillä Brutal Bands.
Albumista julkaistiin myös 500:n kappaleen kuvavinyylipainos.
Kappaleet

Bloodlust – 2.43
Dirty Cunt Beatdown – 2.11
Axe to Mouth – 2.56
Infection Induced Erection – 2.46
Decapitation Sodomy – 2.22
Exhibit of Repugnance – 3.40
Cum Inside the Carcass – 2.31
Third Degree Taste – 2.00
Erotic Dislimbing – 2.41
Scourge of the Christians – 2.08
Silence Follows Dismemberment – 3.03
Kokoonpano

Damian Leski – laulu, kitara
Ryan Saylor – kitara
Anthony Voight – basso, laulu
Kyle Christman – rummut
Chris Djuricic – äänittäjä
Trevor Sadler – masteroija
Tony Koehl – kansikuva
Wim De Vries – layout
Larelle Tucker – valokuvat
Arvostelut

The Metal Observer: 7/10
Aiheesta muualla

Orgy of Murder Discogsissa. (englanniksi)
Albumi Orgy of Murder Encyclopaedia Metallum -sivustolla (englanniksi)
Oldenburgin evankelisluterilainen kirkko

| Oldenburgin evankelisluterilainen kirkko |
| --- | --- |

Suuntautuminen:  Luterilaisuus
Johtaja:  piispa Thomas Adomeit
Yhteistyötahoja:  Saksan evankelinen kirkko
Toiminta-alue:  entisen Oldenburgin vapaavaltion alueet Ala-Saksissa
Seurakuntia:  116
Jäseniä:  397 903 jäsentä, osuus alueen väestöstä 36,9% (31.12.2019)
Kotisivu:  https://www.kirche-oldenburg.de
Infobox OKVirheellinen NIMI-arvo: 
Oldenburgin evankelisluterilaisen kirkon toimialue.
Oldenburgin evankelisluterilainen kirkko (saks. Evangelisch-Lutherische Kirche in Oldenburg) on yksi Saksan evankelisen kirkon jäsenkirkoista. Sen pääpaikka on Oldenburg.
Kirkolla on 116 seurakuntaa. Vuoden 2019 lopussa kirkolla oli 397 903 jäsentä.
Aiheesta muualla

Kirkon kotisivut (saksaksi)
Order of the Illuminati

| Order of the Illuminati Agent Steel |
| --- | --- | --- |

Studioalbumin tiedot
 Äänitetty : 2003
 Julkaistu: 10. kesäkuuta 2003
 Tuottaja(t): Bernie Versailles
 Tyylilaji: speed metal, thrash metal
 Kesto: 53.38
 Levy-yhtiö: Scarlet
Agent Steelin muut julkaisut
| Omega Conspiracy 1999 | Order of the Illuminati 2003 | Alienigma 2007 |
Order of the Illuminati on speed metal/thrash metal-yhtye Agent Steelin vuonna 2003 julkaistu neljäs studioalbumi. Albumin julkaisi Scarlet Records.
Kappaleet

Avenger – 5.29
Ten Fists of Nations – 7.03
Earth Under Lucifer – 4.29
Enslaved – 4.24
Insurrection – 5.46
Apocalypse (World Without Windows) – 5.41
Forever Black – 4.29
Dance of St. Vitus – 1.34
Dead Eyes – 3.43
Kontrol – 5.03
Human Bullet – 5.57
Kokoonpano

Bruce Hall – laulu
Juan Garcia – kitara
Bernie Versailles – kitara
Karlos Medina – basso
Rigo Amezcua – rummut
Arvostelut

Imperiumi.net:
Metal Crypt:
Aiheesta muualla

Order of the Illuminati Discogsissa. (englanniksi)
Albumi Order of the Illuminati Encyclopaedia Metallum -sivustolla (englanniksi)
Palatsin krenatöörikomppania (Venäjä)

Palatsin krenatöörikomppania oli Venäjän keisarikunnan aikainen sotilasyksikkö, joka koostui vanhoista, tarkkaan valikoiduista  eläköityvistä aliupseereista, jotka olivat palvelleet esimerkillisesti tsaaria. Kyseessä oli seremoniaalinen sisäisen kaartin osasto, jonka tehtävänä oli toimia kunniavartiostona hallitsijan palatsin ovensuissa ja saleissa. Sotilaat pukeutuivat näyttäviin, Napoleonin sodista periytyviin karhunkarvalakkeihin ja univormuihin.
Ostara

Ostara voi viitata seuraaviin:
Ostara, perunalajike
Ostara, germaaninen jumalatar
Ostara, uuspakanallinen juhla, jota juhlitaan kevätpäiväntasauksen aikaan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ostara”, voi hakea sivunnimihaulla, laajalla sivunnimihaulla tai tekstihaulla.
Oma Aika

| Oma Aika |
| --- | --- |

Lehtityyppi:  yleisaikakauslehti
Aihealue:  yli 50-vuotiaat
Kustantaja:  LehtiMoguli
Perustettu:  2013
Päätoimittaja:  Anu Virnes-Karjalainen
Kotimaa:  Suomi
Ilmestymistiheys:  kerran kuukaudessa
Kieli:  suomi
Aiheesta muualla
omaaikalehti.fi
Oma Aika on LehtiMogulin kustantama aikakauslehti, joka on suunnattu yli 50-vuotiaille lukijoille, sekä miehille että naisille. Lehti on ilmestynyt maaliskuusta 2013 lähtien kerran kuukaudessa.
Lehden perustanut Aller Media myi lehden Fokus Medialle syksyllä 2017. Lehden kustannus siirtyi Fokus Medialle vuoden 2018 alussa. 30. lokakuuta 2019 Fokus Media myi lehden Lehtimogulille tammikuusta 2020 alkaen.
Oman Ajan päätoimittajana toimi aiemmin Anna-Liisa Hämäläinen, mutta kustantajan vaihtuessa Lehtimogulille uudeksi päätoimittajaksi siirtyi Anu Virnes-Karjalainen. Oma Aika pyrkii erottumaan kilpailijoistaan, kuten Sanoma Magazines Finlandin ET-lehdestä ja Otavamedian Vivasta muun muassa tarjoamalla luettavaa molemmille sukupuolille ja kertomalla myös työelämästä eläkevuosien ohella.
Riitta Ollikka-Laksola

Riitta Ollikka-Laksola (s. 11. lokakuuta 1956 Hämeenlinna) on uransa päättänyt suomalainen alppihiihtäjä. Hän oli ensimmäinen suomalainen kansainvälisen tason naisalppinisti. Hän voitti nuorten EM-hopeaa 1974, tuli pistesijoille 1973 maailmancupissa ja osallistui 1976 Innsbruckin olympialaisiin. Hänet on valittu vuonna 1992 suomalaiseen alppilegendojen kunniagalleriaan. Hänen paras lajinsa oli syöksylasku.
Ollikka-Laksola oli naimisissa jääkiekkoilija Reijo Laksolan (k. 2007) kanssa. He tutustuivat 1976 Innsbruckin olympialaisten olympiakylässä. Heidän tyttärensä Niina Laksola voitti vuonna 2006 taitoluistelun Pohjoismaiden mestaruuden. Riitta Ollikka-Laksolan isoisä oli yleisurheilija Väinö Eskola.